

**ވިލުފުށީ ޞިއްޙީމަރުކަޒު**

ތ.ވިލުފުށި. ދިވެހިރާއްޖެ

**އީގަވަރމަންޓް ހިދުމަތް ފެށުމަށް ނެޓްވޯކް ކޭބަލް އެޅުމަށް ދެވޭ މަޢުލޫމާތު ކަރުދާސް**

1. **ކޭބަލް ވަޅުލުމަށް މަގުކޮނުމާއި ޑަކްޓްތެރެއިން ގެނައުން**

* މަސައްކަތްކުރުމަށް ބޭނުންވާ ކޭބަލާއި ވާނިންގް ޓޭޕް މިމަރުކަޒުން ފޯރުކޮށްދެވޭނެއެވެ.
* ތ.ވިލުފުށީ ކައުންސިލްގެ އިދާރާއިން ފެށިގެން މަގުގެ ކޭބަލް ޖަންގްޝަނާއި ހިސާބަށް (ގާތްގަނޑަކަށް 20 މީޓަރ) ކޭބަލް ވަޅުލުމަށް ކޯރު ކޮނުން
* އަދި މަގުގެ ޖަންގްޝަނުންފެށިގެން މަރުކަޒުގެ އައު އޮފީސް އިމާރާތާއި ހިސާބަށް ޑަކްޓްތެރެއިން (ގާތްގަނޑަކަށް 160 މީޓަރ) ކޭބަލް ގެނައުން
* މަރުކަޒުގެ އިމާރާތުގެ ތެރެއިން ފެށިގެން އޮފީސް އިމާރާތާއި ހިސާބަށް (ގާތްގަނޑަކަށް 15 މީޓަރ) ކޯރުކޮނުން
* މަރުކަޒުގެ އައު އޮފީސް އިމާރާތާއި ހިސާބަށް ކޭބަލް ގެނައުމަށް ފަހު (ގާތްގަނޑަކަށް 15 މީޓަރ) ކޭބަލް ސީލިންގް މަތިން ލާފައި ސާރވަރ ރޫމްތެރެއަށް ގެނައުން

1. **މަސައްކަތް ކުރަންޖެހޭ ގޮތް.**

* ކޮންނަންޖެހޭ ކޯރުތަކުގެ ފުންމިނުގައި 18 އިންޗި ހުންނަންވާނެއެވެ.
* ކޯރުކޮނެ ކޭބަލް ވަޅުލުމުގެ ކުރިން މިމަރުކަޒުން ކަނޑައަޅާ ފަރާތަކަށް ދައްކަން ވާނެއެވެ.
* ކޭބަލް ޖަންގްޝަންތަކަށް ކޭބަލް ދުއްވުމަށް، ޕޭމަންޓުން ގާނެގުމަށްފަހު ރީތިކޮށް ފަސްގަނޑު އެއްވަރުކޮށް އަލުން ހުރިގޮތަށް ގާތައް ތަރުތީބުކުރަންވާނެއެވެ.
* ވަޅުލުމަށް ބޭނުންވާ ހުއްދަ ކައުންސިލްގެ އިދާރާއިން ނަންގަވާ، ފެނަކަ ކޯފަރޭޝަންއާއި މިރަށުގައި ކޭބަލްޓީވީ އަދި އިންޓަރނެޓްގެ ޚިދުމަތްދޭ ފަރާތްތަކާއި ހިއްސާކުރަންވާނެއެވެ.
* ކޭބަލް ކޯރަށްލުމަށްފަހު، 6 އިންޗި ބޯމިނުގައި ގާނެތް ފަސް އެޅުމަށް ފަހު، ވާނިންގ ޓޭޕް އަޅައި އަދި އޭގެ ފަހުން ފަސްއަޅާ އެއްވަރުކޮށް ފަސްބާރުކޮށް އަޑިގުޑަން ނުހުންނާނެ ގޮތަށް އެއްވަރު ކުރަންވާނެއެވެ.
* މިމަސައްކަތް ކުރުމުގައި އެއްވެސް ކަހަލަ ކޭބަލަކަށް ނުވަތަ ފެންހޮޅިއަކަށް ގެއްލުމެއް ލިބިއްޖެނަމަ (މަސްޢޫލު ފަރާތްތަކުން) ޤަބޫލުކުރާ ފެންވަރަށް އެކަމެއް ރަނގަޅުކޮށް ޙައްލުކޮށްދޭން ވާނެއެވެ.
* ސީލިންގް މަތިން ގެންނަ ކޭބަލް ހުންނަންވާނީ ފާރުގައި ކޭސިންހަރުކުރެވި ކޭސިން ތެރެއަށް ލެވިފައެވެ.
* މައުލޫމާތު ކަރުދާހުގައި ހިމެނިފައިނުވާ މަސައްކަތައް ބޭނުންވާ ހުރިހާ ތަކެއްޗާއި، މެޝިނަރީ އަދި މަސައްކަތްކުރުމަށް ބޭނުންވާ މީހުން ހޯދާނީ މަސައްކަތާއި ހަވާލުވާފަރާތުންނެވެ.

1. **އިތުރު މަޢުލޫމާތު.**

* މަޢުލޫމާތު ސާފުކުރަން ވަޑައިގަންނަވާ ބޭފުޅަކަށް ދެކުންފުންޏެއްގެ ނުވަތަ ދެފަރާތެއްގެ ނަމުގައި މަޢުލޫމާތު ސާފެއް ނުކުރެއްވޭނެއެވެ.
* އަންދާސީ ހިސާބު ހުށަހަޅުއްވަން ވަޑައިގަންނަވާ ފަރާތްތަކުން އަންދާސީ ހިސާބު ހުށަހަޅުއްވަން ކަނޑައެޅިފައިވާ ވަގުތައް ހާޒިރުވެ ވަޑައިގަންނަވަން ވާނެއެވެ. **އަދި އަންދާސީ ހިސާބު ހުށަހަޅުއްވަން ވާނީ ބަންދުކުރެވިފައިވާ ސިޓީ އުރައެއްގައެވެ.** ގަޑިއަށް ވަޑައިނުގަންނަވާ ބޭފުޅުންނަށް އަންދާސީ ހިސާބު ހުށަހެޅުމަށް ފުރުސަތެއް ނުދެވޭނެއެވެ.
* އަންދާސީ ހިސާބު ހުށަހެޅުމަށް ވަޑައިގަންނަވާ ފަރާތުގެ އައިޑީކާޑްގެ އަސްލު ގެންނަވަން ވާނެއެވެ. ބަދަލުގައި ބޭފުޅަކު ވަޑައިގަންނަވާ ނަމަ މައުލޫމާތު ސާފުކުރާ ފަރާތުގެ އައިޑީ ކާޑް ކޮޕީއަކާއި ސިޓީއެއް އޮންނަންވާނެއެވެ.
* ކުންފުންޔެއްގެ ފަރާތުން ވަޑައިގަންނަވާނަމަ ކުންފުނީގެ ރަޖިސްޓްރީގެ ކޮޕީއަކާއި ކުންފުނީގެ ފަރާތުން ވަޑައިގަންނަވާ ބޭފުޅެއްކަން އަންގައިދޭ ލިޔުމެއް ގެންނަންވާނެވެ.
* ހުށަހަޅަންޖެހޭ ލިޔެކިޔުން ފުރިހަމަ ނުވާނަމަ އަންދާސީ ހިސާބު ބާޠިލް ވާނެއެވެ.
* މައުލޫމާތު ސާފުކުރައްވާފައިނުވާ ފަރާތްތަކަށް އަންދާސީ ހިސާބު ހުށަހެޅުމުގެ ފުރުޞަތު ނޯންނާނެއެވެ.
* ޕޮއިންޓް ދިނުމަށް ބޭނުންވާ ޑޮކިޔުމެންޓްތައް ކޮންޓްރެކްޓަރ ހުށަހަޅުއްވަން ވާނެއެވެ. ކޮންޓްރެކްޓަރުން ހުށަހަޅުއްވާ ބިޑްތައް އިވޭލުއޭޓް ކުރުމުގައި ޕޮއިންޓް ދެވޭނީ ހުށަހަޅުއްވާފައިވާ ޑޮކިޔުމެންޓްތަކަށް ބިނާ ކޮށެވެ. މިގޮތުން ހުށައަޅުއްވަން ޖެހިވަޑައިގަންނަވާ ޑޮކިޔުމަންޓްތަކުގެ ތެރެއިން ޑޮކިޔުމެންޓެއް ހުށަހަޅުއްވާފައި ނުވާނަމަ އެފަރާތްތަކަށް އެއައިޓަމަކަށް ޕޮއިންޓެއް ނުލިބޭނެ އެވެ.

1. **އަންދާސީ ހިސާބު ހުށަހަޅުއްވާއިރު ހުށަހަޅުއްވަންޖެހޭ ލިޔުންތައް:**

* އަންދާސީ ހިސާބު ހުށަހަޅާ ފޯމް (ގެޒެޓްގައި އަޕްލޯޑް ކުރެވިފައިވާނެ)
* މަސައްކަތުގެ އަގުގެ ތަފްސީލް (ގެޒެޓްގައި އަޕްލޯޑް ކުރެވިފައިވާނެ)
* އަންދާސީ ހިސާބު ހުށަހަޅަން ވަޑައިގަންނަވާ ފަރާތުގެ މުއްދަތު ހަމަނުވާ އައި.ޑީ ކާޑް. އަދި ބަދަލުގައި ބޭފުޅަކު ވަޑައިގަންނަވާ ނަމަ އަންދާސީ ހިސާބު ހުށަހަޅާ ފަރާތުގެ މުއްދަތުހަމަނުވާ އައިޑީ ކާޑް ކޮޕީއަކާއި ސިޓީއެއް އޮންނަންވާނެއެވެ.
* ކުންފުންޏެއްގެ ފަރާތުން ވަޑައިގަންނަވާނަމަ ކުންފުނީގެ ރަޖިސްޓްރީގެ ކޮޕީއަކާއި ކުންފުނީގެ ފަރާތުން ވަޑައިގަންނަވާ ބޭފުޅެއްކަން އަންގައިދޭ ލިޔުމެއް ގެންނަންވާނެވެ.

1. **ހުށަހެޅޭ އަންދާސީ ހިސާބު ބާތިލް (ޑިސްކޮލިފައި) ކުރެވިދާނެ ގޮތްތަށް:**

* ހުށަހަޅާ އަންދާސީ ހިސާބުގައި މުއްދަތު ނެތުން.
* އަންދާސީ ހިސާބާއި އެކު ހުށަހަޅަންޖެހޭ ލިޔުންތައް ހުށަނޭޅުން.
* އަންދާސީ ހިސާބު ހުށަހަޅާއިރު ހުށަހަޅަންޖެހޭ މަޢުލޫމާތު ފުރިހަމަ ނުވުން.

1. **މަސައްކަތް ހަވާލުކުރެވޭނެ ފަރާތް ހޯދުމަށް ޕޮއިންޓް ދެވޭނެ ގޮތް.**

* މަސައްކަތް ކުރުމަށް ހުށަހަޅާ އަގު: 85% (އެންމެ ކުޑައަގެއް ހުށަހަޅާ ފާރާތަކަށް 90 މާކްސް ލިބޭގޮތަށް)
* މުއްދަތު: 10% (އެންމެ ކުރު މުއްދަތެއް ހުށަހަޅާ ފަރާތަކަށް 5 މާކްސް ލިބޭގޮތަށް)
* ތަޖުރިބާ: 5% (އެންމެ ތަޖުރިބާ ހުރި ފަރާތްތަކަށް 5 މާކްސް ލިބޭގޮތަށް)

06 ޖޫން 2021

**ޝިއުތު އިބްރާހީމް**

**ސ.އެޑްމިނިސްޓްރޭޓަރ، ހެލްތު ސަރވިސަސް**